Алек Сот: Преди около 10 год. ми позвъни една жена ор Тексас,
Стейси Бейкър,
която видяла някои мои снимки на изложба
и искаше да ме наеме, за да фотографирам родителите й.
Преди да се срещна със Стейси аз си мислех, че тя е
богат петролен магнат и аз ще забогатея от нея,
но едва след това разбрах,
че тя всъщност е взела заем, за да осъществи идеята си.
Аз фотографирах родителите й,
но всъщност бях много по-заинтересуван да фотографирам Стейси.
Снимката, която й направих тогава
се превърна в един от най-известните ми портрети.
По времето, когато е фотографирах, Стейси работеше като адвокат
за Щата Тексас.
Не след дълго, тя напусна работата си, за да учи за фотограф в Майн
и докато беше там, тя се срещна
с фотографския директор на списанието Ню Йорк Таймс
и той й е предложил работа.
Стейси Бейкър: От тогава насам Алек и аз работихме заедно
на многобройни проекти за списания
и станахме приятели.
Преди няколко месеца аз споделих с Алек нещо, което не ми дава мира.
Винаги съм била обсебена от идеята за първата среща на всяка двойка.
Попитах Алек как той и съпругата му Рейчъл са се срещнали
и той ми разказа за един футболен мач в гимназията,
когато тя е била на 16 и той на 15 години
и как той я поканил да излязат.
Той харесвал нейната лилава коса.
Тя се съгласила и така започнало всичко.
После попитах Алек дали би искал да направим фотографски проект
и да разработим тази тема.
АС: Аз също бях заинтересован от темата, но ми беше още по-любопитно
какво мотивира Стейси да задава тези въпроси.
особено защото доколкото знаех, Стейси не е имала приятел.
Колкото до проекта, бях на мнение, че ще бъде интересно,
ако тя се опита да срещне някого.
Моята идея беше Стейси да отиде на среща за скоростни запознанства
в Лас Вегас на Деня на Св. Валентин.
(Смях) (Аплодисменти) (Музика)
СБ: Ние избрахме рекламиранaта като най-голямата в света среща за скоростни запознанства.
Аз минах през 19 срещи
и всяка една от тях беше за по 3 минути.
На участниците бе даден списък от въпроси за започване на разговорите, напр.:
''Ако можете да сте което и да е животно, кое животно бихте били?''
От този тип.
Моята първа среща беше с Колин.
Той е англичанин
и е бил женен за жена, която срещнал в отговор на обява за Козирог.
Ние разговаряхме с него в края на вечерта
и той каза, че целунал жена на опашката пред една от будките за храна.
Зак и Крис дошли на маратона за срещи заедно.
Това е Карл.
Попитах го ''Какво е първото нещо, което забелязваш у една жена?''
Той отговори, ''Циците''.
(Смях)
Матю го привличат жени с мускулести прасци.
Ние говорихме за бягане. Той прави триатлони, аз бягам половин-маратони.
Алек всъщност хареса очите му и попита дали съм привлечена от него, но не бях,
а и не мисля, че аз самата го привличах.
Остин и Майк дойдоха заедно.
Майк ме попита хипотетичен въпрос.
''Ти си в асансьор и закъсняваш за среща.
Някой понечва да влезе в асансьора.
Ще задържиш ли вратата за тях?''
И аз казах, че няма.
(Смях)
Клиф каза, че първото нещо, което забелязва у една жена са зъбите й
и ние направихме комплимент един на друг.
Понеже той спи с отворена уста,
сподели, че трябва да пази венците си и затова чисти зъбите си с конец по-често
Аз попитах колко често ги чисти с конец
и той отговори ''През ден.''
(Смях)
Като човек, който чисти с конец два пъти на ден,
не бях сигурна, че това е ''по-често'',
но мисля, че не го казах на глас.
Бил беше одитор
и целите три минути говорихме за одитиране. (Смях)
Първото нещо, което Спенсър забелязва в жената, е кожата на лицето й.
Той счита, че много жени слагат твърде много грим
и че те ще използват минималното, само да акцентират качествата си.
Аз му казах, че не използвам никакъв грим
и изглежда той одобри това.
Крег каза, че според него aз не съм готова да бъда уязвима.
Той беше също разочарован, че не си спомням най-смущаващия си момент.
Мислеше, че го лъжа, но аз бях искрена.
Струва ми се, че той изобщо не ме хареса, но на края на вечерта
дойде отново и ми донесе кутия с бонбони.
Беше много трудно да се разговаря с Уилям.
Мисля, че той беше пиян.
(Смях)
Актьорът Крис МакКена беше водещ на мероприятието.
Той участваше в ''Младите и неспокойните''
Аз всъщност не отидох на среща с него.
Алек забеляза, че няколко жени му дали телефонните си номера.
Не е нужно да споменавам, че аз не се влюбих.
Не почувствах трепет към нито един от мъжете, с които контактувах
и не смятам, че някой от тях почувства импулс към мен в същото време.
АС: А сега, най-красивото нещо за мен като фотограф --
(Смях) -- това е уязвимостта.
Физическата обвивка разкрива цепнатина, през която да надникнем
към по-крехката същност.
На този маратон аз бях свидетел на толкова много такива примери,
но докато наблюдавах срещите на Стейси и ги обсъждах с нея,
аз осъзнах колко различна е фотографската любов от истинската любов.
Какво е истинска любов? Как работи тя?
За да отговорим на този въпрос и да разберем как човек преминава
от срещата с някого към живот заедно,
Стейси и аз посетихме Съмерлин в Града на греха,
което е най-големият квартал за пенсионери в Лас Вегас.
Наша връзка там беше Джордж, той движи фотографския клуб на общността.
Той ни уреди срещи с няколко двойки във фотографското студио.
СБ: След 45 год. брак, съпругът на Анастасия починал преди две години
и ние я попитахме дали има снимка от сватбата.
Тя се запознала със съпруга си, когато била 15-годишна сервитьорка
с малък ресторант в Мичиган.
Той бил на 30.
Тя го излъгала за възрастта си.
Той бил първият мъж, с когото имала връзка.
Дийн бил избран за фотограф на годината в Лас Вегас две години подред
и това привлече вниманието на Алек,
както и че e срещнал жена си Джуди
на същата възраст, на която Алек срещнал Рейчъл.
Дийн призна, че обича красиви жени,
но никога не се е колебал дали бракa му с Джуди е бил правилният избор.
Джордж срещнал Жосефин на църковна забава.
Той бил на 18, тя на 15.
Като много от двойките, които срещнахме, те не бяха особено философски настроени
към решенията от ранните си години.
Джордж каза нещо, което запомних ярко.
''Когато почувстваш това усещане, ти просто го следваш.''
Боб и Труди се срещнали на ''сляпo'', докато тя още учила в гимназията.
Казват, че не са били особено привлечени един към друг
на първата среща.
Но независимо от това, са се венчали скоро след това.
СБ: Историята, която се запечата в мен е
тази на Джордж, президентът на фотографския клуб, и съпругата му Мери.
Това е бил втори брак и за двамата.
Срещнали са се в каубойския клуб Сахара в Луисвил, Кентъки.
Той бил там сам с питието си, тя била с приятели.
Когато започнали да се срещат, той дължал на данъчните такси за $ 9000
и тя предложила да му помогне с тези задължения,
затова през следващата година той носел чековете си на Мери
и тя изплатила дълга.
Джордж всъщност бил алкохолик, когато се оженили и Мери знаела това.
В определен момент той пиел
по 54 бири на ден.
Имало случай, когато бил пиян и заплашил да убие Мери
и двете й деца,
но те избягали и група от Корпуса за бързо реагиране посетили къщата.
Изумително, Мери го прибрала
и постепенно нещата се оправили.
Джордж посещавал Анонимните Алкохолици
и не е кусвал алкохол за 36 години.
(Музика)
На края, след като си тръгнахме от Града на греха,
казах на Алек, че всъщност аз не намирам
историите как тези двойки са се срещнали за чак толкова интересни.
По-интересно ми беше
как те са успели да останат заедно.
АС: Всички ги обединяваше тази красива издържливост,
но нея я имат и необвързаните хора също.
Животът е суров и необвързаните са там,
опитват да се свържат с други хора,
докато двойките се държат един за друг
през всички тези десетилетия.
Най-любимата ми снимка от това пътуване е от Джо и Розайн.
Докато да се запознаем с Джо и Розайн,
вече си бяхме формирали навик да питаме двойките имат ли сватбена снимка
B тяхния случай, двамата едновременно извадиха от портфейлите
една и съща снимка.
Какво e по-красиво, помислих си аз:
тази снимка на млада влюбена двойка
или че тeзи двама души пазят същaтa снимка за десетилетия?
Благодаря!
(Аплодисменти)